Դեսպան Միլսն իբրև ամերիկյան կողմի կայուն հետաքրքրությունների ապացույց ու գործնական դրսևորում, իր ելույթում վկայակոչեց այդ երկու միջոցառումները: Իր հերթին նույնպես անդրադառնալով ու հպարտություն հայտնելով Որոտանի հիդրոկասկադի ձեռքբերման 250 միլիոն ԱՄՆ դոլարի գործարքի կապակցությամբ[13], որի արդյունքում ԱՄՆ էներգետիկ ոլորտի առավել նորարարական ընկերություններից մեկը՝ Կոնտուր Գլոբալը, իր փորձով ու կառավարման տեխնիկայով մուտք գործեց Հայաստանի էներգետիկ ոլորտ, դեսպանը հատուկ շեշտեց. «Կոնտուր Գլոբալն այս ներդրումը կատարեց, ստացավ Հայաստանի կառավարության աջակցությունը, քանի որ կոմերցիոն առումով կային լավ հիմնավորումներ»: